Glitiškės

Glitiškės – kaimas Vilniaus rajono savivaldybėje, 4 km į šiaurę nuo Paberžės, prie kelio , rytiniame Širvio ežero krante. Seniūnaitijos centras. Yra paštas (LT-14034). Gamtos paminklas Glitiškių ąžuolas – 25 m aukščio, 2,3 m skersmens, 7 m apimties.

 Istorija 
miniatiūra|left|Glitiškių dvaro rūmai

Glitiškių dvaras minimas nuo 1483 m. XVI a. – XVII a. priklausė Petkevičiams, XVIII a. pirmoje pusėje – Stanevičiams, vėliau Jelenskiams. Iki 1622 m. pastatyta evangelikų reformatų bažnyčia, 1700 m. ji perduota katalikams. 1700–1774 m. veikė dominikonų, 1775–1810 m. reguliariųjų kanauninkų, 1810–1832 m. misionierių vienuolynai. 1832 m. misionierių vienuolynas ir bažnyčia uždaryti, mūrinė bažnyčia nugriauta 1864 m.

XVIII a. antroje pusėje – XIX a. pirmoje pusėje Glitiškės vadinamos miesteliu. 1775 m. buvo likę tik 3 dūmai. XVIII a. pabaigoje su pertraukomis veikė parapinė mokykla.

Per nacių okupaciją Glitiškių dvarą administravęs vokiečių okupacinės valdžios paskirtas V. Komaras maistu ir pašaru aprūpindavo Armijos Krajovos partizanus. 1944 m. birželio 20 d. kaime įvyko Glitiškių žudynės, kurių metu lietuvių savisaugininkai keršydami už Armijos Krajovos nužudytus bendražygius nužudė 39 kaimo gyventojus.

1950–1995 m. apylinkės centras, daržininkystės tarybinio ūkio centrinė gyvenvietė.

Yra pirminės sveikatos priežiūros centras, medicinos punktas, vaikų darželis, kultūros namai, biblioteka, pradžios mokykla, dab. Buivydiškių pagrindinės mokyklos Glitiškių skyrius dėstomąja lietuvių kalba, pradžios mokykla dėstomąja lenkų kalba.

|}

 Gyventojai 

 Šaltiniai 



Kategorija:Vilniaus rajono savivaldybės gyvenvietės